钦定古今图书集成/历象汇编/乾象典/第040卷 > 《瑶娥曲》赵汝𬭼
## 钦定古今图书集成/历象汇编/乾象典/第040卷 > 《瑶娥曲》赵汝𬭼

一二三四月如眉，积累如梳截半规。玉斧昼夜修不
彻，修伐圆镜当空垂。十眉有样列象几，梳裁春冰镜
涵水。瑶娥睡起拂菱花，扫黛插鬓云绕指。敛袂亭亭
天上妆，环珮隐体璆琳锵。骖鸾跨鹤舞仙谱，子登弹
璈飞琼簧。天风飕飂冷到骨，银河澎浪溅罗袜。一轮
千古广寒深，折尽桂花应白发。